הוועדה המיוחדת לענייני החברה הערבית, כנסת 24, פרוטוקול מספר 1, 2021-04-26 21:25

הוועדה המסדרת): שלום לכולם, היום יום שני, י"ד באייר תשפ"א, ה-29 באפריל 2021.

הוועדה המסדרת): אני פותח את הישיבה הראשונה של הוועדה המיוחדת לענייני החברה הערבית.

הוועדה המסדרת): היום נבחר יושב-ראש לוועדה.

הוועדה המסדרת): אקרא את הנוסח: "בהתאם להוראות סעיף 106א(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת.

הוועדה המסדרת): לעניין זה מחליפה הוועדה המסדרת את ועדת הכנסת, וזו החליטה להמליץ לוועדה המיוחדת לענייני החברה הערבית לבחור בחבר הכנסת מנסור עבאס כיושב-ראש הוועדה".

הוועדה המסדרת): נערוך הצבעה על בחירתו של חבר הכנסת מנסור עבאס לתפקיד יושב-ראש הוועדה.

הוועדה המסדרת): אני מבין שכשיושב-ראש הוועדה המסדרת מותר לי להצביע.

הוועדה המסדרת): מי בעד?

הוועדה המסדרת): מי נגד?

הוועדה המסדרת): מי נמנע?

הוועדה המסדרת): בעד – 2

הוועדה המסדרת): נמנעים – 1 אושרה.

הוועדה המסדרת): המינוי אושר.

הוועדה המסדרת): אני מעביר את השרביט לחבר הכנסת עבאס ומאחל הצלחה רבה.

מנסור עבאס: תודה, חברי מיקי, אני מברך את יושב-ראש הכנסת, מזכירת הכנסת, מנהלת הוועדה.

מנסור עבאס: לפני כשנה הכנסת אמרה את דברה כאשר הקימה את הוועדה המיוחדת למיגור הפשיעה והאלימות.

מנסור עבאס: בלי להתייחס לסמכויות ששואלים פה ושם, ומה היא תצליח לעשות ומה לא, בסופו של דבר עשינו כברת דרך ארוכה בשנה האחרונה.

מנסור עבאס: הנושא הזה הונח על שולחן הכנסת והממשלה ונכנס לדיון הציבורי.

מנסור עבאס: היום, מהלקחים שהיו לי בוועדה, חשבתי שאנחנו צריכים להשתדרג.

מנסור עבאס: אמנם הפשיעה והאלימות היו ונשארו הנושא המרכזי שמעסיק את החברה הערבית, אבל כדי שנוכל להתקדם למתן פתרון אנחנו צריכים לטפל בגורמי העומק שמביאים את התופעה הזאת להתפתח בצורה גואה בחברה הערבית.

מנסור עבאס: אני חושב שהשינוי שהכנסת עשתה היום כאשר היא הקימה את הוועדה הזאת זה הכיוון הנכון, להתחיל לטפל בגורמי העומק שמביאים לתופעה הזאת וגם לטפל בשאר הסוגיות שבוערות לחברה הערבית.

מנסור עבאס: אני מסתכל על הצעד הזה כצעד בכיוון הנכון.

מנסור עבאס: שמעתי טיעונים מגוחכים מאוד כאילו שזה שעושים כרגע גטו לחברה הערבית ופוטרים את שאר ועדות הכנסת מהאחריות לטיפול בסוגיות.

מנסור עבאס: אני חושב מדובר בפופוליזם ובניגוח פוליטי שאין לו מקום.

מנסור עבאס: הוועדה הזאת תעשה את מלאכתה נאמנה, גם בכנסת וגם מול משרדי הממשלה.

מנסור עבאס: לא נפטור את הוועדות הסטטוטוריות של הכנסת מאחריותן.

מנסור עבאס: דווקא הניסיון שהיה לי בוועדה המיוחדת מלמד שאפשר לקיים שיתופי פעולה.

מנסור עבאס: אנחנו יושבים כעת בחדר ועדת הפנים, קיימנו דיון משותף עם ועדת הפנים ועוד דיונים משותפים עם ועדות אחרות.

מנסור עבאס: אני חושב שאיננו בונים חומות מסביב לסוגיות החברה הערבית, ההיפך הוא הנכון – אנחנו מפילים חומות.

מנסור עבאס: אנחנו נמצאים בתקופה בה כולם צריכים להגיד בכנות שהצלחנו בתקופה הזאת להניח את כל הסוגיות של החברה הערבית על שולחן הכנסת ושולחן הממשלה ועל הדיון הציבור.

מנסור עבאס: הכיוון שלנו הוא השתלבות ולא התבדלות, לכן אני לא חושב שהטענות מוצדקות.

מנסור עבאס: אני מודה לחברי הכנסת שבחרו בי, לאלו שלא ולאלו שנמנעו, אנחנו נשתף פעולה עם כולם.

מנסור עבאס: מילה מיוחדת לחברי יריב לוין, יושב-ראש הכנסת: אני מקווה, כמו שהוא הושיט יד במשך השנה שעברה לוועדה המיוחדת למיגור הפשיעה בחברה הערבית, ופתח דלתות ואמר לי שהוא מגויס, אני חושב שהוא גם ימשיך להיות מגויס, וכך נוכל להמשיך ולקדם את הנושאים ביחד.

מנסור עבאס: יושב-ראש הכנסת, בבקשה.

יריב לוין: טוב, סחבי אלעזיז מנסור, אני באמת שמח על הקמת הוועדה הזו וגם על כך שאתה הוא העומד בראשה.

יריב לוין: אני חושב שהקמת הוועדה הזאת זה אירוע מאוד משמעותי, לא הייתי מציע להפחית מהמשמעות שלו.

יריב לוין: אני חושב שזו נקודת ציון מאוד חשובה במסע משמעותי מאוד שיש לי זכות לקחת בו חלק מסוים ושאתה מוביל אותו ביד רמה של ניסיון להעלות את הבעיות לשולחן אבל לא רק במטה שהן תישארנה על השולחן כדי שאפשר יהיה לדבר בהן, אלא במטרה לנסות להגיע לפתרונות ולעשות צעדים אמיצים ולא פשוטים ומורכבים מאוד מתוך הבנה שרק במאמץ משותף של הממשלה, הכנסת, והנהגת הציבור הערבי בישראל אפשר להגיע ולקדם את הדברים.

יריב לוין: אני חושב שלוועדה הזו יש, בצדק, סמכויות רחבות.

יריב לוין: המאבק באלימות ובשאר הסוגיות הבוערות בחברה הערבית הוא לא דבר חד-ממדי.

יריב לוין: זה לא שאם מוסיפים שוטרים אז פותרים את הבעיה, זה לא שתעשה שני מבצעי איסוף נשק ועכשיו הכול טוב.

יריב לוין: מדובר במערכת שלמה שצריכה לטפל בחינוך, בדור הצעיר, בתשתיות, ביכולת לייצר מוביליות.

יריב לוין: אני חושב שהיכולת להצליח טמונה בטיפול במכלול הדברים ולא רק נקודה אחת שמנסים לטפל בה כאילו היא מנותקת מכל השאר.

יריב לוין: בעיני, העובדה שאנחנו מקימים היום ועדה – שיש לה מנדט רחב והיא יכולה לתת פתרון ולטפל בדברים במישור הרחב שלהם – זה דבר הכרחי, זה דבר נכון, זה אחד הלקחים מהוועדה הקודמת למאבק בפשיעה.

יריב לוין: אני יכול לומר לך שההבנה שצריך לטפל בעניין הזה ושהבעיות הן בעיות של החברה הערבית אבל לא רק של החברה הערבית, הן משפיעות על כולם ומחייבות פתרון.

יריב לוין: הבנה זו הולכת ומעמיקה ואין לי ספק שאתה תזכה לסיוע ולעזרה ולגיבוי בהובלת הוועדה הזו.

יריב לוין: אגב, לדעתי מכל מי שיישב בכל תפקיד, אני חושב שהדבר הזה הוא דרוש ואני יכול לומר לך שבמישור האישי, למרות שתיארתי את החשיבות של הוועדה, אני הרבה יותר שמח שאתה חוזר להיות סגן יושב-ראש הכנסת ובמובן הזה אני בטוח שיהיה לנו עוד הרבה מה לעשות.

יריב לוין: ברכות גדולות, יישר-כוח והמון הצלחה.

מנסור עבאס: תודה רבה.

מנסור עבאס: חבר הכנסת זוהר, בבקשה.

הוועדה המסדרת): ידידי, מנסור עבאס, ברכות לרגל המינוי ליושב-ראש הוועדה המיוחדת לענייני החברה הערבית וכן לתפקיד סגן יושב-ראש הכנסת.

הוועדה המסדרת): אני חייב לומר שהוועדה הזו היא כל כך חשובה שזה באמת מוזר שהיא לא הוקמה עד היום.

הוועדה המסדרת): אני עסקתי רבות בנושא המגזר הערבי - - -

אבתיסאם מראענה: החברה הערבית.

הוועדה המסדרת): עוררתי הרבה מאוד דיונים בנושא הפערים בחברה הערבית.

הוועדה המסדרת): כל דיון היה דיון מעולה והיו שם הרבה מאוד נושאים והרבה מהם קודמו.

הוועדה המסדרת): אף פעם לא הייתה ועדה שבאמת מטפלת באופן מקצועי ומחויב בחברה החשובה הזו, עכשיו יש.

הוועדה המסדרת): אני שמח על הקמת הוועדה כעיקרון ואני חייב לומר שהשילוב של החברה הערבית באופן כזה שהיא תהיה חזקה ודומיננטית – בדיוק כשאיפתך, חבר הכנסת עבאס – יכול לקרות כתוצאה מזה שנפתור את הבעיות הרבות.

הוועדה המסדרת): מדובר במיגור פשיעה, טיוב תשתיות, חינוך, תכנון ובנייה ועוד הרבה נושאים חשובים.

הוועדה המסדרת): כמובן שאעשה הכול כדי לסייע בנושא הזה ולא סתם, אם תוכל להסתכל על רשימת חברי הוועדה, תמצא את שמי מופיע כחבר ועדה.

הוועדה המסדרת): אני אישרתי לעצמי להיות חבר בוועדה משום שהיא חשובה בעיני.

הוועדה המסדרת): יש הרבה מה לעשות וזה חשוב.

הוועדה המסדרת): אני מאחל לך הצלחה גדולה, נעמוד לצדך בכל מה שיידרש.

מנסור עבאס: תודה רבה.

מנסור עבאס: חברת הכנסת מרענה, בבקשה.

אבתיסאם מראענה: אני נמנעתי בהצבעה, אני חושבת שבלאו הכי החברה הערבית חיה בבידול משאר החברה הישראלית.

אבתיסאם מראענה: אדוני, מנסור עבאס, השאיפה שלך היא לחבר בין שתי החברות ואתה מציע להקים ועדה לענייני ערבים.

אבתיסאם מראענה: איני מבינה מה זה "ענייני ערבים" שלא יכולים להיות בדיונים בכל הוועדות ובכל שיח ציבורי ופוליטי.

אבתיסאם מראענה: אני אשמח שתגדיר לפחות בחמישה סעיפים את העניינים הבוערים שאתה מתכוון לטפל בהן חוץ מאשר האלימות בחברה הערבית שלא רק היא מה שמטריד את האזרחים שלה.

מנסור עבאס: תודה.

מנסור עבאס: לא אכנס לפרטים, אתן תשובה חלקית.

מנסור עבאס: התשובה האמיתית תקבלי אותה באופן מעשי כשתראי איך אנחנו מנהלים את הוועדה.

מנסור עבאס: בוועדה למיגור הפשיעה והאלימות נכנסנו אל עומקם של דברים במישורים שונים: חינוך, רווחה, כלכלה, תשתיות, בנקים, ועוד.

מנסור עבאס: בסופו של דבר הדו"ח המסכם נתן לנו לחשוב שהכיוון שלנו נכון, לגשת ישירות לבעיות ולא צריך כל תחילת ישיבה להסביר מה הקשר בין הפשיעה והאלימות לנושא החינוכי, נושא הרווחה, נושא הכלכלה ועוד.

מנסור עבאס: בואו ניתן לזמן לעשות את שלו.

מנסור עבאס: ניהלתי את הוועדה הראשונה באופן מקצועי וללא פוליטיזציה ולכן זכיתי לתמיכה ולעזרה מכל חברי הכנסת, בימין ובשמאל, אנחנו נעשה את זה גם עכשיו.

מנסור עבאס: ניתן הזדמנות לחברה הערבית לבטא את עצמה דרך הוועדה הזאת וכמובן שניתן לכל חברי הכנסת, יש שורה ארוכה מכל סיעות הבית שרוצים לתרום את חלקם.

מנסור עבאס: התהליך שרע"מ מובילה הולך לשם – שילוב החברה הערבית בכל מוסדות הממשל ואנחנו נעשה את זה.

מנסור עבאס: אני מקווה שנזכה גם לשיתוף פעולה ממך ומשאר חברי הכנסת.

מנסור עבאס: אנחנו נבנה אג'נדה לוועדה הזאת, נניח על השולחן שורה של נושאים.

מנסור עבאס: אם את בחנת אותי, כמובן שהטיפול בפשיעה והאלימות זה מספר אחד.

מנסור עבאס: אין ספק שההשלכות של הקורונה השאירו חותם בחברה הערבית, אבל מצוקת הדיור, בעיית היישובים הלא-מוכרים בנגב, ועוד שורה ארוכה של נושאים.

מנסור עבאס: בוועדה הזאת נדאג שהוועדות הסטטוטוריות תעשינה את שלהן, אנחנו לא נפטור אותם מאחריות.

מנסור עבאס: נקים ועדות משותפות, נקיים דיונים משותפים וכל הכנסת תהיה מעורבת בסוגיות של החברה הערבית.

מנסור עבאס: אנחנו לא מקימים מדינה בתוך מדינה ולא מקימים מחלקה רק לחברה הערבית.

מנסור עבאס: הוועדה הזאת תהיה דלת רחבה לכל הסוגיות גם ברמת הכנסת והממשלה וגם ברמת החברה הישראלית כולה.

מנסור עבאס: אנחנו הצלחנו עד עכשיו לעשות את זה ובואו ניתן הזדמנות לגישה החדשה.

מנסור עבאס: נסיים את הישיבה ונקבע כבר סדר יום.

מנסור עבאס: אני מודה לכולם, הישיבה נעולה.